ai4bharat/Pralekha huggingface dataset:
संरक्षण मंत्रालय
कर्टन रेजर: भारत-श्रीलंका संयुक्त लष्करी सराव ‘मित्र शक्ती-6’
(नवी दिल्ली, 19 मार्च 2019
भारत आणि श्रीलंका लष्करांच्या दरम्यान लष्करी संबंध आणि देवाणघेवाण यांचा एक भाग म्हणून दरवर्षी मित्र शक्ती लष्करी सराव दरवर्षी घेतला जातो. 2018-19 या वर्षासाठी 26 मार्च ते 8 एप्रिल दरम्यान श्रीलंका येथे हा संयुक्त लष्करी सराव होणार आहे. भारतीय लष्करातील बिहार रेजिमेंटची पहिली पलटण आणि श्रीलंका लष्करातील जेमुनू वॉच बटालियन यात सहभागी होणार आहेत.
दोन्ही देशांच्या लष्करांमध्ये घट्ट संबंध निर्माण व्हावे यासाठी हा अभ्यास घेण्यात येतो. संयुक्त राष्ट्रांच्या आदेशानुसार आंतरराष्ट्रीय घुसखोरीला आळा घालण्यासाठी तसेच दहशतवादाचा सामना करण्यासाठी डावपेचात्मक कारवाईचा यात समावेश असेल.
M.Chopade/J.Patankar/P.Kor
नवीन आणि नवीकरणीय ऊर्जा मंत्रालय
IREDA च्या दुसऱ्या तिमाहीचे निकाल: करपूर्व नफा 76.16% नी वाढून झाला 276 कोटी 31 लाख रुपये
निव्वळ अनुत्पादीत मालमत्तेच्या प्रमाणात 4.87% वरून 2.72% इतकी घट
1) करपूर्व नफा आणि करानंतरचा नफा अनुक्रमे 76.15% आणि 67.14% नी वाढून, अनुक्रमे 276 कोटी 31 लाख रुपये आणि 184 कोटी 30 लाख रुपयांपर्यंत पोहोचला
2) एकूण उत्पन्न 15.90% नी वाढून 791 कोटी 56 लाख रुपये इतके झाले
3) निव्वळ संपत्ती 69.16 % नी वाढून 5 हजार 638 कोटी 31 लाख रुपये इतकी झाली
4) कर्ज नोंदणीचे प्रमाण 17.07 % नी आणि कर्ज मंजुरीचे प्रमाण 89.47 % नी वाढले
नवीन आणि नवीकरणीय ऊर्जा मंत्रालयाच्या अंतर्गत असलेल्या भारतीय अपारंपरिक ऊर्जा विकास संस्था IREDA या सार्वजनिक उपक्रमाने 30 सप्टेंबर 2022 रोजी संपलेल्या दुसऱ्या तिमाहीच्या लेखापरीक्षणाचे आर्थिक निकाल आज जाहीर केले. IREDA ने 2022-23 म्हणजेच चालू आर्थिक वर्षाच्या दुसऱ्या तिमाहीअखेर, 276 कोटी 31 लाख रुपये इतका करपूर्व नफा झाल्याचे घोषित केले आहे. हा नफा मागील आर्थिक वर्षाच्या दुसऱ्या तिमाही अखेर मिळालेल्या 156 कोटी 86 लाख रुपयांच्या नफ्याच्या तुलनेत 76.15 टक्क्यांनी जास्त आहे. चालू आर्थिक वर्षाच्या दुसऱ्या तिमाही अखेर IREDA च्या निव्वळ अनुत्पादीत मालमत्तेचे –NPA चे प्रमाण 2.72 टक्क्यांपर्यंत कमी झाले आहे. गेल्या वर्षी दुसऱ्या तिमाही अखेर हे प्रमाण 4.87 टक्के इतके होते. या प्रमाणात 44 टक्के इतकी लक्षणीय घट झाली आहे.
2022-23 म्हणजेच चालू आर्थिक वर्षाच्या दुसऱ्या तिमाहीची, गेल्या वर्षीच्या याच कालावधीच्या तुलनेत ठळक वैशिष्ट्ये याप्रमाणे आहेत.
• करपूर्व नफा: गेल्या वर्षीच्या 156 कोटी 86 लाख रुपयांच्या तुलनेत, 276 कोटी 31 लाख रुपये 
• करानंतरचा नफा: गेल्या वर्षीच्या 110 कोटी 27 लाख रुपयांच्या तुलनेत 184 कोटी 30 लाख रुपये 
• एकूण उत्पन्न: गेल्या वर्षीच्या 682 कोटी 94 लाख रुपयांच्या तुलनेत 791 कोटी 56 लाख रुपये 
• निव्वळ संपत्ती: गेल्या वर्षीच्या 3 हजार 333 कोटी 19 लाख रुपयांच्या तुलनेत, 5 हजार 638 कोटी 31 लाख रुपये 
• कर्ज नोंदणी  ची एकूण रक्कम: गेल्या वर्षीच्या 28 हजार 856 कोटी 48 लाख रुपयांच्या तुलनेत 33 हजार 783 कोटी 36 लाख रुपये 
• कर्ज मंजुरीची एकूण रक्कम: गेल्या वर्षीच्या 5 हजार 925 कोटी 12 लाख रुपयांच्या तुलनेत 11 हजार 226 कोटी 49 लाख रुपये 
• निव्वळ अनुत्पादित मालमत्ता: गेल्या वर्षीच्या 4.87% च्या तुलनेत 2.72% 
• एकूण अनुत्पादित मालमत्ता : गेल्या वर्षीच्या 8.05% च्या तुलनेत 5.06% 
IREDA ने करपूर्व नफा आणि कर पश्चात नफ्यात नोंदवलेली अनुक्रमे 76.15% आणि 67.14% इतकी त्रैमासिक वाढ, तसेच एकूण आणि निव्वळ अनुत्पादित मालमत्तेमध्ये नोंदवलेली लक्षणीय घट म्हणजे, कोणत्याही बँकेतर वित्तीय संस्थेच्या दृष्टीने एक मोठे यश आहे, असे IREDA चे अध्यक्ष आणि व्यवस्थापकीय संचालक प्रदीप कुमार दास यांनी अधोरेखित केले.
IREDA च्या सांघिक योगदानाशिवाय हे शक्य झाले नसते, असे ते म्हणाले. सातत्यपूर्ण परिश्रम आणि पाठबळाबद्दल त्यांनी IREDA च्या सर्व कर्मचाऱ्यांचे आभार मानले. केंद्रीय ऊर्जा तसेच नवीन आणि नवीकरणीय ऊर्जा मंत्री आर के सिंह, आणि नवीन आणि नवीकरणीय ऊर्जा तसेच रसायने आणि खते राज्यमंत्री भगवंत खुबा यांनी सातत्याने केलेल्या मार्गदर्शनाबद्दल आणि पाठिशी उभे राहिल्याबद्दल, दास यांनी त्यांचेही मनापासून आभार मानले. केंद्रीय नवीन आणि नवीकरणीय ऊर्जा मंत्रालयाचे सचिव आणि इतर अधिकारी, तसेच संचालक मंडळाकडून नेहमीच मिळत आलेल्या पाठबळाबद्दलही दास यांनी कृतज्ञता व्यक्त केली.
मंत्रिमंडळ
टपाल तिकिट संयुक्तपणे जारी करण्याबाबतच्या भारत आणि अर्मेनिआ यांच्यातल्या सामंजस्य कराराला मंत्रिमंडळाची मंजुरी
टपाल तिकिट संयुक्तपणे जारी करण्याबाबतच्या भारत आणि अर्मेनिओन यांच्यातल्या सामंजस्य कराराबाबत केंद्रीय मंत्रिमंडळाला अवगत करण्यात आले. जून २०१८ मध्ये हा करार करण्यात आला होता.
या सामंजस्य करारानुसार, टपाल विभाग, दळणवळण मंत्रालय आणि अर्मेनियाचा राष्ट्रीय टपाल चालक यांनी "डेन्स" या संकल्पनेवर भारत-अर्मेनिया टपाल तिकीट संयुक्तपणे जारी करायला सहमती दर्शवली आहे.
ऑगस्ट २०१८ मध्ये संयुक्त तिकीट जारी करण्यात आले.
या स्मृती टपाल तिकीटावर भारताचे "मणिपुरी नृत्य" आणि अर्मेनियाचे "होव अरेक नृत्य" रेखाटले आहे.
राष्ट्रपती कार्यालय
सरदार वल्लभभाई पटेल यांच्या जयंतीनिमित्त राष्ट्रपतींकडून पुष्पांजली अर्पण
नवी दिल्ली, 31 ऑक्टोबर 2019
सरदार वल्लभभाई पटेल यांच्या जयंतीनिमित्त राष्ट्रपती राम नाथ कोविंद यांनी आज राष्ट्रपती भवनात सरदार वल्लभभाई पटेल यांच्या प्रतिमेला पुष्पांजली अर्पण केली. राष्ट्रपती भवनातले अधिकारी आणि कर्मचाऱ्यांनीही यावेळी आदरांजली अर्पण केली.
या आधी सकाळी राष्ट्रपतींनी नवी दिल्लीतल्या सरदार पटेल चौकातल्या सरदार वल्लभभाई पटेल यांच्या पुतळ्यासमोर आदरांजली वाहिली.
B.Gokhale/N.Chitale/P.Malandkar
(Visitor Counter : 44
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 22 एप्रिल 2021
पंतप्रधान नरेंद्र मोदी यांच्या अध्यक्षतेखाली देशभरातील सध्या होत असलेल्या ऑक्सिजनच्या पुरवठ्याचा आढावा घेण्यासाठी तसेच ऑक्सीजनची उपलब्धता वाढविण्याचे मार्ग आणि उपाय यांच्याबद्दल चर्चा करण्यासाठी आज एक उच्च स्तरीय बैठक घेण्यात आली. गेल्या काही आठवड्यांमध्ये ऑक्सीजनचा पुरवठा सुधारण्यासाठी सुरु असलेल्या प्रयत्नांबद्दल अधिकाऱ्यांनी पंतप्रधानांना माहिती दिली.
ऑक्सिजनचे उत्पादन वाढविणे, ऑक्सिजनच्या वितरणाचा वेग वाढविणे आणि आरोग्य सुविधा केंद्रांना ऑक्सीजनचा पुरवठा करण्यासाठी नाविन्यपूर्ण पद्धतींचा वापर करणे अशा विविध पैलूंबाबत वेगाने काम करण्याची गरज पंतप्रधानानी या बैठकीत व्यक्त केली.
केंद्रीय आरोग्य मंत्रालयाची कोविड-19 घडामोडींवरील माहिती
सिरम इन्स्टिट्यूट ऑफ इंडियाने  आपल्या सर्व कोविड लस उत्पादनाविषयी केंद्र सरकारकडे 25 मे 2021 पर्यंत करार केलेला नाही.
राज्य सरकारांना कोविड-19 लसीच्या अधिक उदार मूल्य आणि वेगवान मोहिमेअंतर्गत लस उत्पादकांकडून लसीच्या मात्रा खरेदी करण्याचे स्वातंत्र्य
जगातील सर्वात मोठ्या लसीकरण मोहिमेचा भाग असलेल्या भारताच्या लसीकरण कार्यक्रमात आतापर्यंत देशातील 13 कोटी 23 लाखांहून जास्त व्यक्तींनी लस घेतली आहे.
गेल्या 24 तासांत, 3,14,835 नव्या कोविड रुग्णांची नोंद झाली.
नव्याने नोंद झालेल्या एकूण रुग्णांपैकी 75.66% रुग्ण देशातील महाराष्ट्र, उत्तर प्रदेश, दिल्ली,कर्नाटक, केरळ, छत्तीसगड, मध्य प्रदेश,बिहार, गुजरात आणि राजस्थान या दहा राज्यांमधील आहेत
महाराष्ट्रात दैनंदिन पातळीवर सर्वात जास्त म्हणजे 67,468 नव्या रुग्णांची नोंद झाली. त्याखालोखाल उत्तर प्रदेशात एका दिवसात 33,106 आणि दिल्लीमध्ये 33,106 नवे रुग्ण सापडले.
महाराष्ट्र अपडेट्स
राज्यातील तुरुंग प्रशासनाने दिलेल्या माहितीनुसार, 47 तुरुंगातील 246 कैद्यांना कोरोना संसर्गाची लागण झाली आहे. राज्यात रात्री 8 वाजेपासून कोविड-19 चा प्रसार रोखण्यासाठी कडक उपायायोजना लागू करण्यात येत आहेत. बुधवारी 67 हजार रुग्ण आणि 568 मृत्यूंची नोंद झाल्याच्या पार्श्वभूमीवर या उपाययोजना करण्यात येत आहेत. राज्यात एका आठवड्यात 67 हजारावर कोरोना रुग्णांची नोंद होण्याची दुसरी वेळ आहे. आरोग्यमंत्री राजेश टोपे म्हणाले की, राज्य सरकार कडक टाळेबंदीच्या दिशेने प्रयत्न करत आहे. अत्यावश्यक नसलेल्या आंतर-जिल्हा वाहतूकीला कोणत्याही परिस्थितीत परवानगी दिली जाणार नसल्याचे ते म्हणाले.
S.Thakur/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 178
पंतप्रधान कार्यालय
पंतप्रधानांनी हिरोशिमा येथे महात्मा गांधींजींच्या अर्धपुतळ्याचे केले अनावरण
पंतप्रधान नरेंद्र मोदी यांनी 20 मे 2023 रोजी जपानमधील हिरोशिमा येथे महात्मा गांधींजींच्या अर्धपुतळ्याचे अनावरण केले.
जपानच्या पंतप्रधानांचे विशेष सल्लागार आणि संसद सदस्य नाकातानी जनरल, हिरोशिमा शहराचे महापौर काझुमी मात्सुई, हिरोशिमा सिटी असेंब्लीचे अध्यक्ष तात्सुनोरी मोटानी, हिरोशिमा येथील संसद सदस्य आणि वरिष्ठ सरकारी अधिकारी; भारतीय समुदायाचे सदस्य; आणि जपानमधील महात्मा गांधींचे अनुयायी आदी मान्यवर अनावरण सोहळ्याला उपस्थित होते.
पंतप्रधानांचा 19-21 मे 2023 दरम्यान जी-7 शिखर परिषदेसाठी जपान दौरा होत आहे. त्या निमित्ताने भारत आणि जपान यांच्यातील मैत्री आणि सद्भावनेचे प्रतीक म्हणून भारत सरकारने हिरोशिमा शहराला महात्मा गांधीजींचा हा अर्धाकृती पुतळा भेट दिला आहे.
पद्मभूषण पुरस्कार विजेते राम वनजी सुतार यांनी हा 42 इंच उंच कांस्य पुतळा साकारला आहे. मोटोयासु नदीला लागून असलेल्या, प्रतिष्ठित ए-बॉम्ब डोमच्या जवळ आहे तो बसवला आहे. हजारो लोक - स्थानिक आणि पर्यटक येथे - दररोज भेट देत असतात.
शांतता आणि अहिंसेसाठी एकतेचे प्रतिक म्हणून या ठिकाणाची निवड केली आहे. महात्मा गांधींनी आपले जीवन शांतता आणि अहिंसेला समर्पित केले. हे स्थान खरोखरच गांधीजींच्या तत्त्वांशी आणि जीवनाचे प्रतिबिंब आहे. जगाला आणि त्यांच्या नेत्यांना ते सतत प्रेरणा देत आहे.
संरक्षण मंत्रालय
भारतीय नौदलाच्या आयएनएएस 330 या लढाऊ हेलिकॉप्टर तुकडीचा सुवर्णमहोत्सव आज साजरा
मुंबई, 17 एप्रिल 2021
भारतीय नौदलातील आयएनएएस 330 अर्थात “हार्पन्स” या लढाऊ हेलिकॉप्टर्सच्या तुकडीचा सुवर्णमहोत्सव आज 17 एपिल 2021 ला साजरा होत आहे. ही तुकडी 17 एप्रिल 1971 रोजी नौदलात दाखल झाली होती आणि 1971 सालच्या डिसेंबर महिन्यात झालेल्या भारत-पाकिस्तान युद्धादरम्यान या तुकडीने पहिल्यांदा नावलौकिक मिळविला. सुरुवातीला या तुकडीत ब्रिटीश वेस्टलँड कंपनीने निर्मिलेल्या सी किंग Mk 42 ASW या प्रकारच्या हेलिकॉप्टर्सचा समावेश होता, सध्या ह्या तुकडीत Mk 42 B या प्रकारची हेलिकॉप्टर्स कार्यरत आहेत. “फ्लाइंग फ्रिगेट” अर्थात “उडते लढाऊजहाज” या नावाने प्रसिध्द असलेल्या या हेलिकॉप्टर्समध्ये, नौदलाच्या यादीतील सर्वात शक्तिशाली अस्त्रांच्या वापरासाठी आवश्यक अशा सर्व सोयी उपलब्ध आहेत ज्यांच्या सहाय्याने जहाज-विरोधी क्षेपणास्त्रे, पाणबुडी-विनाशक टॉर्पेडो आणि युद्धात पाणबुडीचा नाश करण्यासाठी वापरले जाणारे अस्त्र यांचा सहजतेने मारा करण्याची क्षमता प्राप्त झाली आहे.
भारतीय नौदलाच्या विक्रांत या जहाजावर 26 जुलै 1971 रोजी सी किंग हेलिकॉप्टर सर्वात पहिल्यांदा उतरले आणि त्या दिवसापासून विक्रांत हे विमानवाहू जहाज आणि हार्पन्स हेलिकॉप्टर्सची अजिंक्य जोडी हे अशा अनेक प्रथम घडणाऱ्या घटनांच्या मालिकेचे साक्षीदार झाले. 18 ऑक्टोबर 1971 ला पाणबुडी-विरोधी लढाऊ अभियानाचे सर्वात प्रथम परिचालन करण्यात आले तर 30 नोव्हेंबर 1971 रोजी संशयित पाणबुडीवर पहिला सदिश हल्ला करण्यात आला.
ऑक्टोबर1995 मध्ये ही तुकडी आयएनएस गरुड या जहाजावरून एनएएस कुंजाली  या जहाजावर हलविण्यात आली आणि तेव्हापासून ती याच जहाजावर स्थापित आहे. या तुकडीने अनेक प्रसंगी “आघाडीवरील सर्वोत्तम तुकडी” आणि “सर्वोत्तम नौदल हवाई तुकडी” ही अत्यंत मानाची पारितोषिके मिळवली आहेत आणि नौदल ताफ्याचे डोळे आणि कान असण्याचे कार्य ते अत्यंत निष्ठेने बजावत आहेत. सी किंग हेलिकॉप्टरच्या कोणत्याही ऋतूत, अहोरात्र काम करण्याच्या क्षमतेमुळे या तुकडीने नौदलाची क्षमता अनेक पटींनी वाढविली आहे. या तुकडीच्या “कोणताही समुद्र, कोणतीही मोहीम, कोणतेही जहाज” या ध्येयवाक्यामध्ये या तुकडीची पराकोटीच्या बांधिलकीची भावना अत्यंत योग्यपणे ध्वनित झाली आहे.Jaydevi PS/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 113
अणुऊर्जा विभाग
देशात 22 अणुऊर्जा भट्ट्या कार्यरत असल्याचे केंद्रीय मंत्री डॉ. जितेंद्र सिंह यांचे प्रतिपादन
आत्मनिर्भर भारत पॅकेज अंतर्गत, 2017 मध्ये एक लाख पाच हजार कोटी रुपये खर्चाच्या 10 स्वदेशी अणुभट्ट्यांना मंत्रिमंडळाने पहिल्यांदाच मंजुरी दिल्याची जितेंद्र सिंह यांची माहिती
नवी दिल्ली, 9 फेब्रुवारी 2023
नरेंद्र मोदी यांनी पंतप्रधानपदाची सूत्रे हाती घेतल्यावर 2014 नंतर भारताच्या अणुऊर्जा क्षमतेत मोठी वाढ झाली आहे. उपलब्ध आकडेवारी नुसार, वर्ष 2013-14 मधील वार्षिक अणुऊर्जा निर्मिती 35,333 दशलक्ष युनिट्स इतकी होती. वर्ष 2021-22 मधील ताज्या आकडेवारीनुसार, देशात 47,112 दशलक्ष युनिट्स इतकी अणुउर्जा निर्मिती झाली असून, गेल्या साडे आठ वर्षांच्या अल्प कालावधीत यामध्ये 30 ते 40 टक्के वाढ नोंदवली गेली आहे.
केंद्रीय विज्ञान आणि तंत्रज्ञान , भू-विज्ञान ; पंतप्रधान कार्यालय, कार्मिक, सार्वजनिक तक्रारी, निवृत्ती वेतन, अणुऊर्जा आणि अवकाश राज्यमंत्री डॉ. जितेंद्र सिंह यांनी आज राज्यसभेत अणुऊर्जा भट्ट्यांवरील चर्चेदरम्यान ही माहिती दिली.
पंतप्रधान नरेंद्र मोदी यांनी भारतातील अणुऊर्जा निर्मितीच्या वाढीला पूरक ठरतील असे अनेक अनोखे पथदर्शक निर्णय घेतल्याचा उल्लेख त्यांनी यावेळी केला. उदाहरणार्थ, ते म्हणाले, सध्याचं सरकार येण्यापूर्वी देशात फक्त 22 अणुभट्ट्या होत्या, तर पंतप्रधान मोदींच्या नेतृत्वाखालील मंत्रिमंडळाने 2017 मध्ये एकूण 1,05,000 कोटी रुपये खर्चाच्या आणि एकूण 7,000 मेगा वॅट क्षमतेच्या तब्बल 11 स्वदेशी उच्च दाबाच्या हेवी वॉटर अणुभट्ट्यांना एकाच वेळी मोठ्या प्रमाणात मंजुरी दिली.
दुसर्या एका प्रश्नाच्या उत्तरात, डॉ जितेंद्र सिंग यांनी अभिमानाने नमूद केले की युरेनियम-233 चा वापर वापरून, "भवनी" हा जगातील पहिला थोरियम आधारित अणु प्रकल्प तामिळनाडूतील कल्पक्कम येथे उभारला जात आहे. संपूर्णपणे स्वदेशी असलेला हा अशा प्रकारचा पहिलाच प्रकल्प असल्याचे ते म्हणाले. "कामिनी" हा थोरियम आधारित प्रायोगिक प्रकल्प कल्पक्कममध्ये यापूर्वीच उभारण्यात आला आहे, असेही ते म्हणाले.
S.Bedekar/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 146
पंतप्रधान कार्यालय
पुरुषांच्या नेमबाजीत ट्रॅप या प्रकारात वैयक्तिक कांस्य पदक जिंकणाऱ्या किनान चेनईचे अभिनंदन करत पंतप्रधानांनी वाढवला हुरुप
आशियाई क्रीडा स्पर्धेत पुरुषांच्या नेमबाजीत ट्रॅप प्रकारात वैयक्तिक कांस्यपदक जिंकल्याबद्दल पंतप्रधान नरेंद्र मोदी यांनी किनान चेनईचे कौतुक केले आहे.
पंतप्रधानांनी एक्स या समाजमाध्यमावर टिप्पणी करताना सांगितले:
@kynanchenai च्या यशाने आनंद झाला. त्याने पुरुषांच्या नेमबाजीत ट्रॅप प्रकारात वैयक्तीक कांस्यपदक जिंकले. त्याने उत्कृष्ट कौशल्य आणि जिद्द दाखवली आहे. त्याच्या यशाने अनेक उदयोन्मुख नेमबाजांना प्रेरणा मिळेल.”
सांस्कृतिक मंत्रालय
नेताजी सुभाषचंद्र बोस यांच्या 125 व्या जयंतीनिमित्त पंतप्रधानांच्या अध्यक्षतेखाली एक उच्चस्तरीय समिती गठीत
नेताजी सुभाषचंद्र बोस यांच्या 125 व्या जयंतीचा उत्सव साजेशा पद्धतीने साजरा करण्यासठी पंतप्रधान नरेंद्र मोदी यांच्या अध्यक्षतेखाली एक उच्चस्तरीय समिती गठीत करण्यात आली आहे. यासंदर्भात राजपत्रित अधिसूचना आज जारी करण्यात आली.
ही उच्चस्तरीय समिती 23 जानेवारी 2021 पासून एक वर्षासाठी स्मारकासाठीच्या उपक्रमांवर निर्णय घेईल. या समितीमधील सदस्यांमध्ये प्रतिष्ठित नागरिक, इतिहासाचे अभ्यासक, लेखक, तज्ज्ञ, नेताजी सुभाषचंद्र बोस यांच्या कुटुंबातील सदस्य तसेच आझाद हिंद सेनेशी संबंधित  ख्यातनाम व्यक्तींचा समावेश असेल. ही समिती दिल्ली, कोलकाता आणि नेताजी आणि आझाद हिंद सेनेशी संबंधित इतर ठिकाणी तसेच परदेशातही स्मारकाच्या कार्यक्रमांसाठी मार्गदर्शन करेल.
उच्चस्तरीय समितीच्या राजपत्रित अधिसूचनांसाठी येथे क्लिक करा
.....
S.Mhatre/S.Shaikh/P.Kor
मंत्रिमंडळ
भारत आणि फ्रांस दरम्यान ऊर्जा कार्यक्षमता / ऊर्जा संवर्धन क्षेत्रातील सामंजस्य कराराला मंत्रिमंडळाची मंजुरी
(नवी दिल्ली, 6 डिसेंबर 2018
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाला भारत आणि फ्रांस दरम्यान ऊर्जा कार्यक्षमता / ऊर्जा संवर्धन क्षेत्रातील सामंजस्य कराराबाबत अवगत करण्यात आले. १७ ऑक्टोबर २०१८ रोजी हा करार करण्यात आला होता.
प्रमुख प्रभाव :
सामंजस्य करार विज्ञान आणि तंत्रज्ञान करार आहे ज्यात केवळ तंत्रज्ञान सहकार्यात ज्ञानाचे आदान-प्रदान समाविष्ट आहे. हा करार ऊर्जा सक्षमता वाढवण्यास तसेच मागणी व्यवस्थापनाशी संबंधित धोरणे, कार्यक्रम आणि तंत्रज्ञान बाबत माहितीचे आदान-प्रदान प्रोत्साहित करेल.
लाभ :
या करारामुळे ऊर्जा कार्यक्षमतेबाबत जागरूकता निर्माण होईल. यात सीओ2 उत्सर्जन आणि आईएनडीसी साठी वैश्विक उत्सर्जन देखरेखीसाठी जी.एच.जी डाटा संग्रहण, उपयोग आणि विश्लेषण करण्यासाठी तंत्र विकसित होईल. या करारामुळे संशोधन आणि विकासाला प्रोत्साहन मिळेल.
B.Gokhale/S.Kane/P.Kor
पंतप्रधान कार्यालय
तामिळनाडूतल्या तिरुपूरला पंतप्रधानांची भेट
नवी दिल्ली, 10 फेब्रुवारी 2019
तामिळनाडूतल्या तिरुपूरला पंतप्रधान नरेंद्र मोदी यांनी भेट देऊन विविध विकास प्रकल्पांचे उद्घाटन केले.
तिरुपूरमधल्या पेरुमन्नलूर इथे पंतप्रधान विविध विकास प्रकल्पांचे उद्घाटन केले. तिरुपूरमध्ये एसआयसी मल्टिस्पेशालिटी रुग्णालयाचे भूमीपूजन त्यांच्या हस्ते झाले. 100 खाटांच्या या रुग्णालयामुळे एक लाख कामगार आणि त्यांच्या कुटुंबियांना वैद्यकीय सेवांचा लाभ मिळणार आहे.
चेन्नई इथल्या ईएसआयसी रुग्णालयाचे लोकार्पण त्यांच्या हस्त झाले.
त्रिची विमानतळाच्या नव्या एकीकृत इमारतीचे आणि चेन्नई विमानतळाच्या आधुनिकीकरणासाठी पंतप्रधानांनी भूमीपूजन केले.
भारत पेट्रोलियम कॉर्पोरेशनचे एन्नोर किनारी टर्मिनल पंतप्रधानांच्या हस्ते राष्ट्राला अर्पण केले. चेन्नई बंदर ते चेन्नई पेट्रोलियम कॉर्पोरेशनच्या मनाली तेलशुद्धीकरण कारखान्यापर्यंतच्या नव्या क्रुड ऑईल पाईप लाईनचे उद्घाटन पंतप्रधानांनी केले.
B.Gokhale/N.Chitale/D. Rane
(Visitor Counter : 78
पंतप्रधान कार्यालय
राज्यसभेत पंतप्रधानांनी केले भाषण
नवी दिल्ली, 18 नोव्हेंबर 2019
संसदेचे वरिष्ठ सभागृह असलेल्या राज्यसभेच्या 250 व्या अधिवेशनानिमित्त आयोजित विशेष चर्चेत पंतप्रधान नरेंद्र मोदी यांनी आज भाषण केले.
देशाच्या इतिहासात राज्यसभेने महत्वाचे योगदान दिले आहे आणि या सदनाने इतिहास घडतानाही बघितले आहे, असे पंतप्रधानांनी ऐतिहासिक अधिवेशनाला संबोधित करताना सांगितले. द्विसदन संसद रचना करण्यामागच्या भारतीय राज्यघटनाकर्त्यांच्या दूरदृष्टीने आपली लोकशाही समृद्ध झाली असल्याचे त्यांनी सांगितले.
भारताच्या वैविध्यतेचे प्रतिक आणि भारताच्या संघराज्य रचनेचे प्रतिबिंब राज्यसभा आहे, असे पंतप्रधान म्हणाले.
राज्यसभा कधी भंग होत नाही आणि हे सदन चिरंतन असल्याचा उल्लेख त्यांनी केला. निवडणुकांच्या राजकारणापासून दूर राहणाऱ्या, देशासाठी आणि देशाच्या विकासासाठी योगदान देणाऱ्यांना राज्यसभा संधी पुरवते, असे पंतप्रधानांनी सांगितले.
भारतीय राज्यघटनेत असलेल्या सहकार्यात्मक संघराज्याचे तत्व जपण्यात राज्यसभेची भूमिका महत्वाची असल्याचे ते म्हणाले.
राज्यसभेने देशाचे हित नेहमीच जपले आहे. यासंदर्भात पंतप्रधानांनी वस्तू आणि सेवा कर, तीन तलाक आणि कलम 370 यासारख्या महत्वाच्या विधेयकांमध्ये राज्यसभेच्या भूमिकेचा उल्लेख केला.
राज्यसभेचे महत्व अधोरेखित करताना पंतप्रधानांनी माजी पंतप्रधान अटलबिहारी वाजपेयी यांचे शब्द उद्धृत केले. देशाच्या प्रगतीसाठी राज्यसभेचा सक्रिय पाठिंबा आवश्यक आहे. डॉ. बाबासाहेब आंबेडकरांचे यांनी संसदेच्या वरिष्ठ सभागृहाच्या माध्यमातून विकासासाठी आणि देशाच्या प्रगतीसाठी दिलेल्या योगदानाचे स्मरण पंतप्रधानांनी यावेळी केले.
सदनाच्या कामकाजात व्यत्यय न आणता प्रभावीपणे मते मांडणे आणि संसदीय परंपरा जपण्यात संसदेचे काही सदस्य सांभाळत असलेल्या नीतीतत्वांचे पंतप्रधानांनी कौतुक केले. या प्रथांमधून बरेच काही शिकण्यासारखे असल्याचे पंतप्रधानांनी सांगितले.
प्रभावी लोकशाहीसाठी राज्यसभा महत्वाची असल्याचे ते म्हणाले. वरिष्ठ सदनाच्या चेक्स ॲण्ड बॅलन्सेसचा वापर विधेयके अडवण्यासाठी होऊ नये, असे पंतप्रधानांनी सांगितले.
G.Chippalkatti/S.Kakade/D.Rane
(Visitor Counter : 88
माहिती आणि प्रसारण मंत्रालय
'स्वीट बिर्याणी' चित्रपट फूड डिलिव्हरी बॉयचे जीवन आणि त्याच्यावर झालेला भावनिक आघात कथन करतो : 52 व्या इफ्फीमध्ये IFFI52 मध्ये दिग्दर्शक के. जयचंद्र हाश्मी
चित्रपटकार न्यायाधीश नाहीत, त्यांना फक्त समस्या सुटायला हवी आहे: हाश्मी
पणजी, 25 नोव्हेंबर 2021
एक प्रसिद्ध वाक्य आहे, ज्यात म्हटले आहे, 'कलेने त्रासलेल्यांना दिलासा आणि सुखवस्तूंना अस्वस्थ केले पाहिजे'. मला वाटते, जात, वर्ग आणि इतर प्रमाणभूत मापदंडाच्या माध्यमातून सुखवस्तू जीवन जगणाऱ्या लोकांना हा चित्रपट अस्वस्थ करू करू शकतो. भारतीय पॅनोरमा कथा -बाह्य चित्रपट स्वीट बिर्याणीचे दिग्दर्शक के. जयचंद्र हाश्मी यांनी आज गोव्यात 52 व्या इफ्फीच्या निमित्ताने आयोजित पत्रकार परिषदेत हे मत व्यक्त केले.
पत्रकारांना संबोधित करताना, हाश्मी म्हणाले की, ही कथा एक फूड डिलिव्हरी करणारा मुलगा 'मारिमुथू' आणि एका दिवसभरात त्याला आलेल्या अनुभवांची आहे. मागवण्यात आलेले अन्नपदार्थ वितरित करण्यासाठी अन्न पदार्थांच्या भरपूर भरपूर पॅकेटसह तो निघाला आहे, त्याच दरम्यान ज्यांच्याकडे खायला अन्न नाही असे एक कुटुंब वाटेत त्याला भेटते ,मात्र त्याच्याकडील अन्नपदार्थ त्या कुटुंबाला खायला देण्यासाठी तो असहाय्य आहे. हेच व्यंग चित्रपटात मांडले आहे.
या चित्रपटात फूड डिलिव्हरी बॉयचे दैनंदिन जीवन आणि त्याच्यासमोर निर्माण होणारी आव्हाने ,ज्याची ग्राहक फारशी दखल घेत नाहीत आणि सहानुभूतीही दाखवत नाहीत. हे अधोरेखित करण्यात आले आहे, असे त्यांनी सांगितले.
त्यांच्या चित्रपट निर्मितीच्या शैलीबद्दल बोलताना, दिग्दर्शक म्हणाले, चित्रपट बनविणारे न्यायाधीश नाहीत आणि त्यांना फक्त समस्या सुटायला हवी आहे.
मारिमुथूची भूमिका साकारणारा अभिनेता सरिथिरन आणि आणि चित्रपटाचे संकलक गौथम जी.ए. यांनीही यावेळी त्यांचे अनुभव सांगितले. प्रेक्षकांच्या खास विनंतीवरून मोठ्या प्रमाणात प्रशंसा झालेल्या स्वीट बिर्याणीमधील मारिमुथूप्रमाणे सरिथिरन व्यासपीठावर थिरकले.
स्वीट बिर्याणी

दिग्दर्शक आणि निर्माते यांच्याविषयी : के. जयचंद्र हाश्मी 2009 पासून लघुपट बनवत आहेत.ते राष्ट्रीय चित्रपट पुरस्कार विजेते दिग्दर्शक सीनू रामासामी यांचे सहाय्यक दिग्दर्शक होते. त्यांच्या काही पुरस्कार विजेत्या चित्रपटांमध्ये ‘मौना मोझी’, ‘आराम’, ‘कलावू’ आणि ‘टू-लेट’ यांचा समावेश आहे.
कलाकार आणि चित्रपटाशी संबंधित अन्य
दिग्दर्शक, निर्माता आणि पटकथा: के. जयचंद्र हाश्मी
छायाचित्रण दिग्दर्शक : प्रवीण बालू
संकलक : गौथम जी.ए.
कलाकार : सरितिरन, बालाजी वेणुगोपाल, सुमथी, दीपन, निव्या, अहमब्रो, थेलीपनJaydevi PS/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 165
संरक्षण मंत्रालय
आय इ इ इ च्या रेंज तंत्रज्ञानावरील दुसऱ्या आंतरराष्ट्रीय परिषदेचे आयोजन
नवी दिल्ली, 5 ऑगस्ट 2021
- संरक्षण संशोधन व विकास संस्था ने आभासी पद्धतीने केले आयोजन
- संरक्षण पद्धतींच्या चाचण्या व मूल्यांकनाविषयी व्याख्याते त्यांच्या कामगिरीचे सादरीकरण करणार
- चाचण्या व मूल्यांकनाविषयीच्या भावी आव्हानांना सामोरे जाण्यासाठी रेंज तंत्रज्ञानाला आत्मसात करण्याचे संरक्षण संशोधन व विकास संस्था अध्यक्षांचे आवाहन
इलेक्ट्रिकल व इलेक्ट्रॉनिक अभियंता संस्थेच्या च्या रेंज तंत्रज्ञानावरील दुसऱ्या आंतरराष्ट्रीय परिषदेचे  आयोजन आज 5 ऑगस्ट 2021 रोजी होत आहे. संरक्षण संशोधन व विकास संस्था  च्या अंतर्गत चांदीपूर इथे कार्यरत इंटिग्रेटेड टेस्ट रेंज  या प्रयोगशाळेतर्फे या परिषदेचे आयोजन करण्यात आले आहे. संरक्षण संशोधन व विकास विभागाचे सचिव तसेच DRDO चे अध्यक्ष डॉ जी सतीश रेड्डी यांच्या हस्ते या परिषदेचे उदघाटन झाले.
आपल्या भाषणात डॉ जी सतीश रेड्डी यांनी चाचण्या व मूल्यांकनाविषयीच्या भावी आव्हानांना सामोरे जाण्यासाठी रेंज तंत्रज्ञानातील अद्ययावत सुधारणा आत्मसात करण्याचे महत्व अधोरेखित केले.या परिषदेमध्ये रेंज तंत्रज्ञान व रेंज इंस्ट्रुमेंटेशन मधील आधुनिक सुधारणांवर चर्चा होणार असून हे जागतिक स्तरावरील टेस्ट रेंज उभारण्यासाठी अत्यावश्यक आहे, यावर त्यांनी भर दिला .
रेंज तंत्रज्ञानात रुची असणाऱ्या सर्व जणांना एकमेकांशी विचारांचे आदानप्रदान करण्यासाठी व या क्षेत्रातील अद्ययावत सुधारणांची माहिती प्रसारित करण्यासाठी या परिषदेमुळे एक व्यासपीठ उपलब्ध होईल. यासंबंधातील तंत्रज्ञानावर 250 हुन जास्त लेख तज्ज्ञांनी सादर केले असून त्यापैकी 122 लेखाची एका विशेष तज्ज्ञ समितीने निवड केली आहे.
आज चार समांतर स्तरांमधून तंत्रज्ञानविषयक सादरीकरणे होत आहेत. त्याशिवाय एक आभासी औद्योगिक प्रदर्शन आयोजित केले असून त्यात 25 हुन जास्त भारतीय तसेच परदेशी उद्योग व संस्था त्यांची उत्पादने व तंत्रज्ञान सादर करत आहेत.
M.Iyengar/U.Raikar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 206
दूरसंचार आणि माहिती तंत्रज्ञान मंत्रालय
गोवा टपाल विभागाच्यावतीने ख्रिसमससाठी लेटअस एन्जॉय अ कोविड-19 फ्री ख्रिसमस 2020’’ या घोषवाक्यासह विशेष शिक्का जारी
गोवा, 11 डिसेंबर 2020
गोवा टपाल विभागाच्या पणजी टपाल कार्यालयाचे वरिष्ठ अधीक्षक सुधीर जाखरे यांच्या हस्ते आज, दि. 11 डिसेंबर, 2020 रोजी ‘‘लेटअस एन्जॉय अ कोविड-19 फ्री ख्रिसमस 2020’’ या घोषवाक्यासह विशेष शिक्का जारी करण्यात आला. यावेळी पणजी प्रादेशिक कार्यालयाचे टपाल सेवा सहाय्यक संचालक के बालाराजू, गोवा फिलाटेलिक आणि न्यूमिसमेटिक सोसायटीचे अध्यक्ष डॉ. एम.आर. रमेशकुमार, गोव्यातले सर्व टपाल खात्यातले अधिकारी उपस्थित होते. पणजी येथे टपाल भवनातल्या सभागृहामध्ये या कार्यक्रमाचे आयोजन करण्यात आले होते. या विशेष शिक्क्यावर ख्रिसमस सण साजरा करतानाही कोविड योग्य वर्तन करणे म्हणजे मास्क वापरण्यात यावा, सामाजिक अंतर कायम ठेवावे, वारंवार हात धुवावेत, याचा संदेश छापण्यात आला आहे.
गोवा विभागातल्या पणजीचे मुख्य टपाल कार्यालय आणि मडगाव टपाल कार्यालय यांच्याकडे दि. 11 ते 24 डिसेंबर 2020 या कालावधीमध्ये बटवड्यासाठी येणा-या प्रत्येक पाकिटांवर आणि इतर लिफाफ्यांवर, पत्रांवर तसेच वस्तूंवरही या विशेष कोविड -19 सुरक्षा शिक्क्याचा ठप्पा उठविण्यात येणार आहे. ख्रिसमस उत्सवाच्या काळामध्ये कोविड-19 विषयी अधिक दक्षता घेऊन संरक्षण करण्यासाठी जनजागृती वाढविण्याच्या दृष्टीने या विशेष शिक्क्याचा वापर करण्यात येणार आहे.
Jaydevi P.S/S.Bedekar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 79
पंतप्रधान कार्यालय
पंतप्रधानांच्या हस्ते आज होणार पाचव्या भारतीय आंतरराष्ट्रीय विज्ञान महोत्सवाचे उद्घाटन
नवी दिल्ली, 5 नोव्हेंबर 2019
पंतप्रधान नरेंद्र मोदी आज सायंकाळी चार वाजता, पाचव्या भारत आंतरराष्ट्रीय विज्ञान महोत्सवाचे उद्घाटन करतील. कोलकाता येथे होणाऱ्या या मेळाव्यात ते व्हिडिओ कॉन्फरन्सद्वारे संबोधित करतील.
लोकांमध्ये शास्त्रीय गुणधर्म जागृत करणे, विज्ञान आणि तंत्रज्ञान क्षेत्रात भारताचे योगदान दर्शविणे तसेच त्याचे फायदे सर्वसामान्य लोकांना मिळण्यासाठी प्रशासनास प्रोत्साहित करणे हे महोत्सवाचे मुख्य उद्दीष्ट आहे. विज्ञान आणि तंत्रज्ञानाच्या सर्वसमावेशक प्रगतीसाठी धोरण तयार करण्याचे उद्दीष्ट आहे.
यावर्षी या महोत्सवाची संकल्पना - राइझन इंडिया- संशोधन, नाविन्य आणि विज्ञानद्वारे राष्ट्र सशक्तीकरण आहे.
B.Gokhale/P.Malandkar
(Visitor Counter : 102